CELEX: 32012D0702
Language: lv
Date: 2012-11-13 00:00:00
Title: 2012/702/ES: Komisijas Īstenošanas lēmums ( 2012. gada 13. novembris ), ar ko groza Lēmumu 2008/855/EK attiecībā uz noteiktu veidu gaļas un gaļas produktu nosūtīšanu uz citām dalībvalstīm no attiecīgajām dalībvalstīm, kuru apgabali uzskaitīti minētā lēmuma pielikuma III daļā (izziņots ar dokumenta numuru C(2012) 7977)  Dokuments attiecas uz EEZ

15.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 318/71
            
         KOMISIJAS ĪSTENOŠANAS LĒMUMS
   (2012. gada 13. novembris),
   ar ko groza Lēmumu 2008/855/EK attiecībā uz noteiktu veidu gaļas un gaļas produktu nosūtīšanu uz citām dalībvalstīm no attiecīgajām dalībvalstīm, kuru apgabali uzskaitīti minētā lēmuma pielikuma III daļā
   (izziņots ar dokumenta numuru C(2012) 7977)
   (Dokuments attiecas uz EEZ)
   (2012/702/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) noteikti konkrēti kontroles pasākumi attiecībā uz klasisko cūku mēri tajās dalībvalstīs vai to reģionos, kas iekļauti minētā lēmuma pielikumā.
            
         
               (2)
            
            
               Lēmuma 2008/855/EK 7. panta 1. punktā paredzēts, ka attiecīgajām dalībvalstīm, kuru apgabali uzskaitīti minētā lēmuma pielikuma III daļā, jānodrošina, ka no minēto apgabalu saimniecībām svaigas cūkgaļas sūtījumi, gaļas izstrādājumi un gaļas produkti, kas sastāv no šīs gaļas vai to satur, netiek nosūtīti uz citām dalībvalstīm.
            
         
               (3)
            
            
               Lēmuma 2008/855/EK 8.a pantā paredzēts, ka attiecīgās dalībvalstis, kuru apgabali iekļauti minētā lēmuma pielikuma III daļā, konkrētos apstākļos var atļaut nosūtīt uz citām dalībvalstīm svaigu cūkgaļu, kas iegūta no cūkām saimniecībās, kuras atrodas ārpus minētā lēmuma pielikuma attiecīgajā daļā uzskaitītajiem apgabaliem, kā arī gaļas izstrādājumus un gaļas produktus, kas sastāv no šīs gaļas vai to satur.
            
         
               (4)
            
            
               Atkāpjoties no Lēmuma 2008/855/EK 7. panta 1. punkta, minētā lēmuma 8.c pantā paredzēts, ka attiecīgās dalībvalstis, kuru apgabali ir uzskaitīti minētā lēmuma pielikuma III daļā, konkrētos apstākļos var atļaut nosūtīt uz citām dalībvalstīm svaigu cūkgaļu un gaļas izstrādājumus un gaļas produktus, kas sastāv no šīs gaļas vai to satur.
            
         
               (5)
            
            
               Lēmuma 2008/855/EK 8.a un 8.c pantā paredzētas divas izplatīšanas sistēmas svaigai cūkgaļai, no tās sastāvošiem vai to saturošiem gaļas izstrādājumiem un gaļas produktiem, kas atbilst konkrētiem nosacījumiem, kuri nodrošina, ka nepastāv risks saistībā ar klasiskā cūku mēra ierosinātāju. Tādejādi kautuves, gaļas sadalīšanas un gaļas pārstrādes uzņēmumi varētu vienlaicīgi darboties abās sistēmās, neradot papildu riskus, ar nosacījumu, ka tiek piemērotas dažas turpmākas prasības attiecībā uz saimniecību un uzņēmumu sarakstu paziņošanu. Līdz ar to abas sistēmas reglamentējošos noteikumus var apvienot un attiecīgi apstiprināt nosacījumiem atbilstošās saimniecības, kautuves, gaļas sadalīšanas un pārstrādes uzņēmumus.
            
         
               (6)
            
            
               Lai nodrošinātu svaigas cūkgaļas, konkrētu gaļas izstrādājumu un gaļas produktu, kas sastāv no šīs gaļas vai to satur, izplatīšanas sistēmas darbības atbilstīgu pārraudzību un pārredzamību, ir lietderīgi, ja sistēmu piemērojošās dalībvalstis uztur atjauninātu sarakstu ar saimniecībām, kautuvēm, gaļas sadalīšanas un pārstrādes uzņēmumiem, kuri ir apstiprināti izplatīšanas sistēmai, un minēto sarakstu laicīgi dara pieejamu Komisijai un citām dalībvalstīm.
            
         
               (7)
            
            
               Tāpēc būtu attiecīgi jāgroza Lēmums 2008/855/EK.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2008/855/EK groza šādi:
   
               1)
            
            
               lēmuma 8.a pantu aizstāj ar šādu:
               “8.a pants
               Svaigas cūkgaļas, gaļas izstrādājumu un gaļas produktu, kas sastāv no šīs gaļas vai to satur, nosūtīšana uz citām dalībvalstīm no attiecīgajām dalībvalstīm, kuru apgabali uzskaitīti pielikuma III daļā
               1.   Attiecīgās dalībvalstis, kuru apgabali ir iekļauti pielikuma III daļā, var atļaut nosūtīt uz citām dalībvalstīm svaigu cūkgaļu, kas iegūta no cūkām, kuras kopš dzimšanas turētas saimniecībās, kas atrodas ārpus pielikuma III daļā uzskaitītajiem apgabaliem, kā arī gaļas izstrādājumus un gaļas produktus, kas sastāv no šīs gaļas vai to satur, ja gaļa, gaļas izstrādājumi un gaļas produkti ir ražoti, uzglabāti un pārstrādāti uzņēmumos, kuri ir apstiprināti saskaņā ar 4. punktu.
               2.   Atkāpjoties no 7. panta 1. punkta, dalībvalstis, kuru apgabali ir uzskaitīti pielikuma III daļā, var atļaut nosūtīt uz citām dalībvalstīm svaigu cūkgaļu, gaļas izstrādājumus un gaļas produktus, kas sastāv no šīs gaļas vai to satur, ar nosacījumu, ka:
               
                           a)
                        
                        
                           gaļa ir iegūta no tādās saimniecībās turētām cūkām, kas atrodas apgabalos, kuri uzskaitīti pielikuma III daļā, un apstiprinātas saskaņā ar 3. punktu;
                        
                     
                           b)
                        
                        
                           tie ir ražoti kautuvēs, gaļas sadalīšanas un pārstrādes uzņēmumos, kas ir apstiprināti saskaņā ar 4. punktu.
                        
                     3.   Dalībvalsts kompetentā iestāde apstiprina saimniecības 2. punkta a) apakšpunkta nolūkā tikai tad, ja šīs saimniecības:
               
                           a)
                        
                        
                           īsteno kompetentās iestādes apstiprinātu bioloģiskās drošības plānu;
                        
                     
                           b)
                        
                        
                           ieviesušas cūkas tikai no saimniecībām, kas:
                           
                                       i)
                                    
                                    
                                       apstiprinātas saskaņā ar šo lēmumu vai
                                    
                                 
                                       ii)
                                    
                                    
                                       atrodas apgabalos, kuri nav uzskaitīti pielikumā un uz kuriem sešu mēnešu periodā pirms cūku ievešanas nav attiecināti ar klasisko cūku mēri saistīti valsts vai Savienības tiesību aktos noteikti ierobežojumi; šajā sešu mēnešu periodā ietilpst periods pirms saimniecības apstiprināšanas atbilstoši šim lēmumam;
                                    
                                 
                     
                           c)
                        
                        
                           kompetentā iestāde regulāri inspicē ne retāk kā reizi trijos mēnešos; šādu inspekciju laikā kompetentajai iestādei vismaz:
                           
                                       i)
                                    
                                    
                                       jāievēro Lēmuma 2002/106/EK pielikuma III nodaļā noteiktās vadlīnijas;
                                    
                                 
                                       ii)
                                    
                                    
                                       jāietver klīniska pārbaude atbilstīgi pārbaudes un paraugu ņemšanas procedūrām, kas noteiktas Lēmuma 2002/106/EK pielikuma IV nodaļas A daļā;
                                    
                                 
                                       iii)
                                    
                                    
                                       jāpārbauda to noteikumu efektīva piemērošana, kas paredzēti Direktīvas 2001/89/EK 15. panta 2. punkta b) apakšpunkta otrajā ievilkumā un ceturtajā līdz septītajā ievilkumā;
                                    
                                 
                                       iv)
                                    
                                    
                                       nekavējoties jāaptur vai jāatceļ apstiprinājums, ja netiek ievēroti iepriekšminētie nosacījumi;
                                    
                                 
                     
                           d)
                        
                        
                           regulāri piemēro laboratorijas uzraudzības sistēmu, ja dzīvniekiem attiecībā uz klasisko cūku mēri ar negatīviem rezultātiem ir veikti laboratorijas testi, ievērojot paraugu ņemšanas procedūras, kas noteiktas klasiskā cūku mēra uzraudzības plānā, ko kompetentā iestāde īstenojusi vismaz sešu mēnešu periodā pirms nosūtīšanas uz kautuvi;
                        
                     
                           e)
                        
                        
                           atrodas tāda apgabala centrā, kura rādiuss ir vismaz 3 km un kurā cūku fermās turētajiem dzīvniekiem attiecībā uz klasisko cūku mēri ar negatīviem rezultātiem ir veikti laboratorijas testi, izmantojot paraugus, kas noņemti atbilstoši klasiskā cūku mēra uzraudzības plānam, ko kompetentās iestādes īstenojušas reizi ceturksnī;
                        
                     
                           f)
                        
                        
                           atrodas reģionā, kurā:
                           
                                       —
                                    
                                    
                                       tiek īstenota klasiskā cūku mēra kontroles un uzraudzības programma, ko apstiprinājusi Komisija,
                                    
                                 
                                       —
                                    
                                    
                                       ir būtiski sarukusi klasiskā cūku mēra sastopamība un izplatība mājas cūku un savvaļas cūku populācijā,
                                    
                                 
                                       —
                                    
                                    
                                       pēdējo 12 mēnešu laikā nav datu par to, ka konstatēta klasiskā cūku mēra vīrusa cirkulācija.
                                    
                                 
                     4.   Dalībvalsts kompetentā iestāde 1. punkta un 2. punkta b) apakšpunkta nolūkā apstiprina tikai tās kautuves, gaļas sadalīšanas un pārstrādes uzņēmumus, kuros uz citām dalībvalstīm sūtīt atļautu svaigu gaļu un gaļas izstrādājumus un gaļas produktus, kas sastāv no šīs gaļas vai to satur, ražo, uzglabā un pārstrādā atsevišķi no citiem produktiem, kas sastāv no tādas svaigas gaļas vai to satur, un no gaļas izstrādājumiem un gaļas produktiem, kuri sastāv no tādas gaļas vai satur tādu gaļu, kas iegūta no cūkām, kuru izcelsme ir tādās saimniecībās vai kuras sūtītas no tādām pielikuma III daļā uzskaitīto apgabalu saimniecībām, kas nav apstiprinātas saskaņā ar 3. punktu.
               5.   Cūkgaļu, gaļas izstrādājumus un gaļas produktus, kas minēti 1. un 2. punktā, marķē šādi:
               
                           a)
                        
                        
                           svaigu cūkgaļu marķē saskaņā ar Regulas (EK) Nr. 854/2004 I pielikuma I sadaļas III nodaļu;
                        
                     
                           b)
                        
                        
                           gaļas izstrādājumus un gaļas produktus marķē saskaņā ar Regulas (EK) Nr. 853/2004 II pielikuma I sadaļu.
                        
                     6.   Dalībvalstis, kuras piemēro 1. punkta nosacījumus vai 2. punktā paredzēto atkāpi, uztur atjauninātu sarakstu ar saimniecībām, kautuvēm, gaļas sadalīšanas un pārstrādes uzņēmumiem, kas apstiprināti saskaņā ar 3. un 4. punktu. Minētajā sarakstā norāda vismaz uzņēmuma nosaukumu, adresi, oficiālo reģistrācijas numuru, veidu un apstiprinājuma datumu. Par šādu sarakstu un visiem tā atjauninājumiem 24 stundu laikā pēc pirmās saimniecības vai uzņēmuma apstiprināšanas vai jebkādiem turpmākiem grozījumiem paziņo Komisijai un citām dalībvalstīm.”;
            
         
               2)
            
            
               lēmuma 8.c pantu svītro.
            
         2. pants
   Šis lēmums ir adresēts dalībvalstīm.
   
      Briselē, 2012. gada 13. novembrī
      
         
            Komisijas vārdā –
         
            priekšsēdētāja vietnieks
         
         Maroš ŠEFČOVIČ
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.